מריה יואינג

מריה לואיז יואינג (באנגלית: Maria Louise Ewing; 27 במרץ 1950 - 9 בינואר 2022) הייתה זמרת אופרה אמריקאית. בחלק מהקריירה שלה היא הופיעה אך ורק בתפקיד מצו-סופרן לירי; מאוחר יותר היא קיבלה תפקידי סופרן מלאים. תפקידיה העיקרים היו, בלאנש בדיאלוגים של הכרמליטיות, כרמן, דורבלה בכך עושות כולן, רוזינה בספר מסביליה וסלומה שלומית בת הרודיאס. כמה מבקרים התייחסו אליה כאחת השחקניות הזמרות המרתקות ביותר בדורה. <ref></ref>

== ראשית חייה וחינוך ==
מריה לואיז יואינג נולדה בדטרויט, מישיגן, ב-27 במרץ 1950.<ref name="NYT"></ref> היא הייתה הצעירה מבין ארבע בנותיהם של הרמינה יואינג, לבית ואראר, עקרת בית ילידת הולנד, ונורמן אייזק יואינג, מהנדס חשמל בחברת פלדה.<ref name="NYT" /> אביה טען שהוא ממוצא אינדיאני משבטי סו,<ref name="NYT" /> אך הוא היה בן להורים ששניהם היו חלקם אירופאים, חלקם אפריקאים; בפרק של תוכנית הטלוויזיה הגנאלוגית Finding Your Roots שהוקדשה לבתה של יואינג, השחקנית רבקה הול, נחשף שהוא בנו של ג'ון וויליאם יואינג, שנולד לתוך עולם של עבדות, דמות בולטת בקהילה האפרו-אמריקאית של וושינגטון די.סי. צאצא של Bazabeel Norman , אפרו-אמריקאי בולט במלחמת העצמאות האמריקאית.<ref name="FIN"></ref><ref name="NYT" /> לפי בעלה לשעבר של מריה יואינג, שורשיו האפריקאים של אביה גרמו למשפחתה לחרדה כה רבה עד כדי כך, שנאסר על אחד מקרובי המשפחה, כהה עור לבקר בביתם בשעות האור.<ref name="HAL1">Hall, Peter (2000): Making an Exhibition of Myself; Oberon Books; p. 247; </ref> יואינג עצמה לא הייתה נבוכה מהייחוס הגזעי שלה, והתייחסה לשורשים האפריקאים שלה לא בבושה אלא בגאווה.<ref name="HAL1" />

שני הוריה של יואינג היו חובבי מוזיקה: לאמה היה אוסף הקלטות של מוזיקה קלאסית ואביה ניגן בפסנתר מספיק טוב כדי למשוך לביתם קהל שכנים מעריצים.<ref name=":1">Moritz, Charles, ed. (1991). Current Biography Yearbook 1990. H. W. Wilson Co. pp. 227–230.</ref> החינוך המוזיקלי של יואינג החל בשיעורי פסנתר כשהייתה בת שלוש עשרה.<ref name=":1" /> בנוסף לנגינת קטעי פסנתר סולו, היא לוותה בשירה את אחותה, פרנסס, ומדי פעם שרה אתה דואטים; אמם שהתרשמה מקולה של מריה עודדה אותה להוסיף על שיעורי הפסנתר גם לימוד שירה.<ref name=":1" /> בהדרכת מורה מקומית לפיתוח קול, הצטרפה יואינג לקטעי האלט במקהלה של בית הספר התיכון שלה, בדטרויט, תיכון ג'ארד ו. פיני. תוך זמן קצר השתתפה וזכתה בתחרויות שירה.<ref name=":1" /> כשהייתה בת שבע עשרה, היא הייתה תלמידה של מרג'ורי גורדון, בעלת קול סופרן קולורטורה.<ref name=":1" /> לאחר שנה גורדון הציעה למריה להגיש בקשה להשתתפות בפסטיבל מוזיקת ברוק שהתקיים באוניברסיטת אוקלנד .<ref name=":1" /> היא עברה אודישן לתפקיד מדלנה באופרה ריגולטו בניצוחו של ג'יימס לוין.<ref name=":1" /> הפגישה בין מריה לג'יימס התגלתה מאוד משמעותית: לוין נדהם מאוד מעוצמת הביטוי שלה, הוא אמר לה שיש לה פוטנציאל להפוך לאמנית גדולה,<ref name=":1" /> מצידה, היא מצאה בו מורה, מנטור, מדריך, אלוף וחבר.<ref name=":1" /> כדי לממן את לימודיה אצל לוין היא פנתה לקבלת מלגה וזכתה בה ממכון קליבלנד למוזיקה, שם הודרכה גם על ידי זמרת הסופרן אלינור סטבר .<ref name=":1" /> ב-1970 בגמר לימודיה, על פי דרישתו של לוין היא המשיכה ללמוד בניו יורק בשיעורים פרטיים אצל המצו-סופרן הנודעת ג'ני טוראל, לפרנסתה עבדה בניקיון משרדים ובחנויות בגדים.<ref name=":1" />

== קריירה ==
ג'יימס לוין ב-2013
יואינג החלה את חייה המקצועיים בתפקידי מצו-סופרן לירית. ב-1970, התקיימה הופעת הבכורה שלה בתפקיד רוזינה באופרה הספר מסיביליה (Il barbiere di Siviglia), בדטרויט, שהועלתה על ידי תיאטרון האופרה של מישיגן .<ref name="OPE"></ref> (היא חזרה על תפקיד זה מספר פעמים, ביוסטון גרנד אופרה ב-1976 וב-1983,<ref name="HOU">Giesberg, Robert I., Cunningham, Carl, Rich, Alan and Sanders, Jim (2005): Houston Grand Opera at Fifty; Herring Press; pp. 272 and 275; </ref> באופרה של פסטיבל גלינדבורן ב-1981 וב-1982 ובמטרופוליטן אופרה ב-1982). במשך שלוש שנים היא בנתה לעצמה קריירה כזמרת רסיטלים, אמנית קונצרטים ומבצעת אופרה. ב-29 ביוני 1973 היא הופיעה לראשונה בפסטיבל רווינה המפורסם מאילינוי, בתוכנית השירים של אלבן ברג בליווי התזמורת הסימפונית של שיקגו ובניצוחו של לוין. "אני לא זוכר זמרת צעירה שהלהיבה אותי יותר משמיעה ראשונה", כתב תומאס וויליס מהעיתון שיקגו טריביון. "כבר בשנות העשרים המוקדמות לחייה, היה לה חותמת ברורה בכל תנועה וטון". <ref>Willis, Thomas (July 2, 1973): A weekend of wonders at Ravinia; Chicago Tribune.</ref>

להקת האופרה הראשונה שהעסיקה את יואינג הייתה האופרה של סן פרנסיסקו. ב-1973 תפקידה הראשון על בימת האופרה של סן פרנסיסקו היה בתפקיד מרסדס (Mercedès) באופרה כרמן ובשנת 1974 בתפקיד ססילה (Sicle) באופרה אורמינדו (Ormindo) שכתב פרנצ'סקו קאוואלי בשנת 1644. ב-1975, מריה הופיעה באופרה של סנטה פה באופרה מאת מוצרט כך עושות כולן (Così fan tutte) משנת 1789, בתפקיד דוראבלה Dorabella, <ref>Huscher, Phillip (2006): The Santa Fe Opera: An American Pioneer; The Santa Fe Opera; p. 144; </ref> היה זה אחד התפקידים שאליו היא נקשרה במיוחד: היא זכתה לשבחים רבים בתפקיד זה, ב-1978 בפסטיבל גלינדבורן והן במטרופוליטן אופרה, עם לוין על הפודיום, בשנת 1982. בהיסטוריה של פסטיבל גלינדבורן, ספייק יוז זכר את דוראבלה של יואינג כ"שמחה מיוחדת, עם מתנה טבעית של תזמון ופנים קומיות קסומות", <ref>Hughes, Spike (1981): Glyndebourne: A History of the Festival Opera, 2nd edition; David & Charles; p. 269; </ref> ואילו עבור לוין, יואינג הייתה "הדוראבלה המצחיקה והמסוגננת ביותר שתוכל לדמיין, סנסציונית לחלוטין".<ref name="LEV">Metropolitan Opera (2011): James Levine: 40 Years at the Metropolitan Opera; Amadeus Press; p. 84; </ref>

ב-1976 יואינג הופיעה בתפקיד "כרובינו" (נער השליחויות, שהיה תפקיד במכנסיים = תפקיד גברי שלה) באופרה נישואי פיגארו (Le nozze di Figaro) מאת מוצרט. זה היה התפקיד ראשון שלה באירופה; היא חזרה על התפקיד זה באירופה בשנים ב-1979 וב-1980.<ref name="SAL"></ref> ב-14 באוקטובר 1976 בתפקיד "כרובינו" היא הופיעה לראשונה במטרופוליטן אופרה, כמו גם הופיעה באותה הפקה ב-1977. הבמאי לוטפי מנסורי, באוטוביוגרפיה שלו מזכיר את יואינג בשלב הזה בקריירה שלה כ"מצו סופרן מפתה שיכולה לשכנע את הקהל בצורה הטובה ביותר מכל אחד אחר שהכרובינו המושר בקסם הוא באמת ילד".<ref name="MAN">Mansouri, Lotfi and Arthur, Donald (2010): Lotfi Mansouri: An Operatic Journey; Northeastern University Press; p. 261; </ref> בשנת 1977 היא הופיעה בתפקיד נוסף במכנסיים של מוצרט, כאשר שרה את תפקיד "אידאמנטה" (Idamante) באופרה " אידומנאו " במסגרת האופרה של סן פרנסיסקו. ב-1980 וב-1984, היא הופיעה ביצירתו השנייה של לורנצו דה פונטה כשהופיעה בתפקיד צרלינה בדון ג'ובאני, שהולחנה גם היא על ידי וולפגנג אמדאוס מוצרט, בלהקת האופרה של ז'נבה<ref name=":0"></ref> וב-Met בהתאמה. תפקידה השני בקול מצו-סופרן היה אנג'לינה בסינדרלה מאת רוסיני במסגרת האופרה הגדולה של יוסטון, 1979; <ref>Giesberg, Robert I., Cunningham, Carl, Rich, Alan and Sanders, Jim (2005), p. 273</ref> ובמסגרת האופרה של ז'נבה, 1981<ref name=":0" /> .

ככל שהקריירה של יואינג באופרה התקדמה, בחירת התפקידים שלה הפכה לאקלקטי<nowiki/>ת יותר ונפרשה על יצירות מהמאה השבע-עשרה מאת קלאודיו מונטוורדי והנרי פרסל ועד יצירות מהמאה העשרים מאת דמיטרי שוסטקוביץ' ופרנסיס פולנק. בסופו של דבר היא הרחיקה לכת עד להרפתקה אל מעבר לגבולות שלה ושרה גם כסופרן. בין התפקידים שהיא השתתפה בהם, היו התפקיד הראשי באופרה La Périchole במסגרת האופרה של סן פרנסיסקו, 1976; במסגרת האופרה של ז'נבה, 1982 ו-1983<ref name=":0" />; בתפקיד האחות בלאנש באופרה הדיאלוגים של הכרמליטיות במסגרת מטרופוליטן אופרה, 1977, 1978, 1979, 1980, 1981 ו-1987<ref name="MET"></ref>; בתפקיד מליסנדה באופרה פליאס ומליסנדה (Pelléas et Mélisande) במסגרת בית האופרה לה סקאלה במילנו, איטליה 1977;

<ref name="SCA"></ref> ובמסגרת האופרה של סן פרנסיסקו, 1979; בתפקיד שרלוט באופרה ורתר, במסגרת האופרה של סן פרנסיסקו, 1978; באופרה Ariadne auf Naxos על פי הקומדיה של מולייר גם הוא באצילים, במסגרת האופרה של פסטיבל גלינדבורן, 1981;<ref name="GLY"></ref> ובמסגרת מטרופוליטן אופרה, 1984 ו-1985; סוזנה באופרה נישואי פיגרו במסגרת האופרה של ז'נבה, 1983; <ref></ref> האופרה הלירית של שיקגו, 1987<ref name="SKR" />; באופרה שלומית הידועה בשם סלומה במסגרת האופרה של לוס אנג'לס, 1986; <ref>Bernheimer, Martin: Music Center stages a dazzling 'Salome'; Los Angeles Times, October 11, 1986</ref> בית האופרה המלכותי, 1988;<ref name="ROH"></ref> האופרה הלירית של שיקגו, 1988<ref name="SKR">Skrebneski, Victor (1994): Bravi: Lyric Opera of Chicago; Abbeville Press; </ref> האופרה של סן פרנסיסקו, 1993. באופרטה האלמנה העליזה במסגרת האופרה הלירית של שיקגו, 1986 ו-1987<ref name="SKR" />, באופרה טוסקה במסגרת בית האופרה המלכותי, 1991<ref name="ROH" />. באופרה מאדאם בטרפליי במסגרת האופרה של לוס אנג'לס, 1991<ref name="GUA"></ref>; בתפקיד דידו באופרה דידו ואניאס במסגרת באופרה Hampton Court, 1995<ref name="BBC"></ref>; בתפקיד מארי באופרה ווצק במסגרת מטרופוליטן אופרה, 1997<ref name="MET" />; הייתה בתפקיד הראשי באופרה פדורה במסגרת האופרה של לוס אנג'לס, 1997<ref name="GUA" />. על הופעתה באופרה שלומית היא קבלה את המחמאות החמות ביותר. בלוס אנג'לס ב-1986, היא סיימה את הסטריפ-טייז של סלומה כשצניעותה מוגנת בחוט ג'י מוזהב, אבל בקובנט גארדן שנתיים לאחר מכן, היא ויתרה אפילו על הוויתור המינימלי הזה והפכה לאחת מזמרות האופרה הבודדות שהעזה להופיע בעירום חזיתי מלא.

== חיים אישיים ==
ב-1978 החלה מערכת היחסים של יואינג עם הבמאי האנגלי סר פיטר הול כשהם עבדו יחד בהפקה של האופרה "כך עושות כולן" בפסטיבל גלינדבורן.<ref name="HAL2">Hall, Peter (2000), p. 248</ref> כשהול ביקר אותה בניו יורק בשנה שלאחר מכן, ידידותם עברה מטמורפוזה לרומנטיקה.<ref name="HAL3" /> <ref>Goodwin, John, ed. (2000): Peter Hall's Diaries: The Story of a Dramatic Battle; Oberon Books; p. 464; </ref> הם נישאו בלונג איילנד ביום האהבה, 1982. <ref>Moritz, Charles, ed. (1991). Current Biography Yearbook 1990. H. W. Wilson Co. pp. 227–230.</ref> בתם היחידה, רבקה, נולדה שלושה חודשים לאחר מכן. <ref>Hall, Peter (2000), p. 325</ref> הול תיאר את תקופתו עם יואינג כ"שנים של תשוקה, של שיא ושפל, התרגשות וייאוש".<ref name="HAL3">Hall, Peter (2000), p. 249</ref> "היושרה הבוערת שלה וסירובה להתפשר לא הופכים אותה לאדם שקל לחיות איתו".<ref name="HAL3" /><ref name="HAL4">Hall, Peter (2000), p. 250</ref> הם נפרדו ב-1988 והול החל במערכת יחסים עם ניקי פריי, דוברת לעיתונות בתיאטרון הלאומי של לונדון.<ref name="TIM"></ref> ב-1990 הול ויואינג התגרשו רשמית. <ref>Hall, Peter (2000), p. 353</ref> יואינג מעולם לא נישאה בשנית, אבל בשנותיה האחרונות ניהלה מערכת יחסים אפלטונית עם אמיר חוסינפור, במאי וכוריאוגרף יליד טהראן.<ref name="TIM" />

בשנת 2003, יואינג התגוררה בסאסקס, אנגליה. <ref></ref> יואינג נפטרה מסרטן בבית מגוריה ליד דטרויט ב-9 בינואר 2022, בגיל 71.<ref name="NYT" /> <ref></ref>

== בקורות ==
הדעות על יואינג היו מגוונות ביותר. הבמאי לוטפי מנצורי חשב שהיא "מוכשרת מאוד", אבל תיאר את התנהלותה בהפקה של סאלומה ב-1993 במסגרת האופרה של סן פרנסיסקו כ"סיוט...היא הפכה לקשה, עקשנית וטועה. בקטעים הקלים יותר, היא הייתה גוררת את המקצבים, ואז ממהרת כמו מטורפת בחלקים הקשים יותר..." היא הייתה נשואה לסר פיטר הול באותה תקופה, היא ציפתה שיפנו אליה בשם 'ליידי הול', אך יום אחד, שמה שלט על חדר ההלבשה שלה שאומר שאסור לדבר אתה בכלל" . בשנת 1986 המבקר וההיסטוריון המוזיקלי פיטר ג'י דייוויס גינה את ההופעה שלה במסגרת המטרופוליטן אופרה באופרה כרמן כ"צוענייה מטומטמת שאולי נחתה מהירח. . <ref>Davis, Peter G. (1997): The American Opera Singer; Anchor Books; p. 545; </ref> סיימון ראטל שיבח אותה כ"שחקנית השירה הכי מעניינת של הבמה".<ref name="BIO"></ref> ג'יימס לוין לא הפסיק להעריץ אותה: "היה לה את כל המתנה: מבריקה על הבמה, מוזיקאית מבריקה וגוון קול בולט מאוד. מריה היא אמנית המסוגלת לשיר כל שפה, כל סגנון, רסיטל, אורטוריה, אופרה, כל העסק". גם פיטר הול היה תמיד נלהב מאמנותה של יואינג כפי שהיה כששיתף אתה פעולה לראשונה. "כל ההוויה שלה עוסקת בהופעה ובהופעה אמיתית. היא יכולה לעבוד רק במחויבות ובכנות מוחלטת... ההופעות שלה מלבבות. גם אם אתה לא אוהב אותן, אתה לא יכול להתעלם מהן... יש אנשים שלא יכולים להתייחס אליה בחום". "היא לא אמנית מנומסת ולא חיה את חייה ברוגע. אני אוהב אותה בגלל זה".

== הקלטות ==
=== וידאוגרפיה ===
* ביזה: כרמן, קובנט גארדן; ד. נוריה אספרט, ג. זובין מהטה; ארטאוס DVD
* ביזה: כרמן, ארלס קורט; ד. סטיבן פימלוט, ג. ז'אק דלקוט; DVD בידור תמונה
* ביזה: כרמן, גלינדבורן; ד. פיטר הול, ג. ברנרד האיטינק; תרבות DVD
* גוסטב מאהלר: סימפוניה מס' 4; תזמורת קונצרטחבאו, ג. ברנרד הייטינק; ארטאוס DVD
* מונטוורדי: L'incoronazione di Poppea, Glyndebourne; ד. פיטר הול, ג. ריימונד לפארד; תרבות DVD
* מוצרט: נישואי פיגרו, התזמורת הפילהרמונית של וינה; ד. ז'אן פייר פונל, כ. קארל בוהם ; DVD של דויטשה גרמופון
* מוצרט: רקוויאם; התזמורת הסימפונית של הרדיו הבווארי, כ. לאונרד ברנשטיין; DVD של דויטשה גרמופון
* פרסל: דידו ואניאס, המפטון קורט; ד. פיטר מניורה, ג. ריצ'רד היקוקס; תרבות DVD
* Rossini: הספר מסיביליה, Glyndebourne; ד. ג'ון קוקס, ג. סילבן קמברלינג; תרבות DVD
* ריכרד שטראוס: סלומה, קובנט גארדן; ד. פיטר הול, ג. אדוארד דאונס; פיוניר DVD
* שונות: מריה יואינג עם קימארה, בשידור חי אצל רוני סקוט; string Jazz Productions DVD

=== דיסקוגרפיה ===
<div class="mw-content-ltr">
* Berlioz: La damnation de Faust; Frankfurt Radio Symphony Orchestra, c. Eliahu Inbal; Brilliant Classics CD
* Debussy: La damoiselle élue; London Symphony Orchestra, c. Claudio Abbado; Deutsche Grammophon CD
* Debussy: Pelléas et Mélisande; Vienna Philharmonic Orchestra, c. Claudio Abbado; Deutsche Grammophon CD
* Mozart: Don Giovanni; London Philharmonic Orchestra, c. Bernard Haitink; EMI Classics CD
* Mozart: Requiem; Bavarian Radio Symphony Orchestra, c. Leonard Bernstein; Deutsche Grammophon CD
* Purcell: Dido and Aeneas; Collegium Musicum 90, c. Richard Hickox; Chaconne CD
* Ravel: Shéhérazade; City of Birmingham Symphony Orchestra, c. Simon Rattle; EMI Classics CD
* Richard Rodgers: Rodgers and Hammerstein at the Movies; John Wilson Orchestra, c. John Wilson; EMI Classics CD
* Shostakovich: Lady Macbeth of Mtsensk; Orchestre de l'Opéra Bastille, c. Myung-Whun Chung; Deutsche Grammophon CD<br /></div>

== קישורים חיצוניים ==

* 
* 
* 

==הערות שוליים==

קטגוריה:זמרות במוזיקה הקלאסית
קטגוריה:זמרות אופרה
קטגוריה:זמרות אופרה אמריקאיות
קטגוריה:זמרות מצו סופרן
קטגוריה:זמרות סופרן אמריקאיות
קטגוריה:אמריקאים ממוצא הולנדי
קטגוריה:אמריקאיות שנפטרו מסרטן
קטגוריה:זמרות סופרן
קטגוריה:זמרות אמריקאיות
קטגוריה:אמריקאיות שנולדו ב-1950
קטגוריה:אמריקאים שנולדו ב-1950
קטגוריה:אמריקאיות שנפטרו ב-2022
קטגוריה:אמריקאים שנפטרו ב-2022